Karun (jezero)
<s>Karun (arapski:بركة قارون/Birket Qarun) za Antike znan kao Merid (grčki: Μοῖρις) je jezero na sjeveru Egipta u Muhafazi Fajum.</s>

<s>Karakteristike</s>

<s>Jezero Karun ima površinu od 233 km², dugo je 40 km od zapada prema istoku a široko je do 5,7 km.</s><s>Prosječno je duboko 4,2 m a leži u geološkoj depresiji na 43 metra ispod mora.</s>

<s>Slatkom vodom iz Nila ga puni kanal Bar Jusuf, a kako nigdje ne otiče -isparava pa mu je voda bočata.</s>

<s>Historija</s>

<s>Jezero Karun je ostatak puno većeg drevnog Jezera Merid, koje je nekada zauzimalo veliko područje depresije - Oaza Fajum u Egiptu.</s><s>Istraživanja izvršena po pustinjskim rubovima te depresije upućuju na to da su u ranom paleolitiku vode jezera nalazile na oko 37 m nadmorske visine i vjerojatno potpuno ispunile depresiju.</s><s>Nivo jezera postepeno je opadao sve do otprilike 10. milenija pne., kad se nalazilo oko 4 1/2 
m ispod mora, možda i zato jer se privremeno prekinula veza s rijekom Nil.</s><s>Početkom neolita  jezero se iznova podiglo i postepeno smirilo.</s><s>Za Neolita i Starog kraljevstva duž njegovih smanjenih obala naselili su se prvi stanovnici.</s>

<s>Tek su faraoni Srednjeg kraljevstva (oko 2040. pne.-1786. pne.) pokušali zaustaviti postepeno zasipavanje kanala koji je povezivao jezero sa Nilom.</s><s>Vjerojatno je Senusret II ili Amenemhat III proširio i produbio kanal, na taj je način jezero ponovno postavio u hidrauličku ravnotežu sa rijekom.</s><s>Jezero se tada nalazilo na nadmorskoj visini od 17 m i služilo je kao retencija za poplava, koja preuzima višak voda od prekomjerno visokih poplava Nila i kao akumulacija čije su se vode mogle koristiti za navodnjavanje nakon što bi se poplava Nila slegla.</s><s>Kad je Herodot posjetio jezero oko 450. pne., pretpostavio je da se radi o umjetnom jezeru, jer mu je rečeno da je iskopano najmanje 900 godina ranije.</s>

<s>Velike melioracione radove u Oazi Fajum proveli su ptolemejski kraljevi.</s><s>Za vladavine Ptolemeja II Filadelfa u 3. vijeku pne. jezero je djelomično isušeno branom koja je ograničavala ulazak vode iz Nil u njega.</s><s>Plodno aluvijalno tlo koje je bilo isušeno (otprilike 1.200 km²) navodnjavalo se kanalima i bilo podvrgnuto intenzivnom obrađivanju.</s>

<s>Tako se stanovništvo oko jezera naglo povećalo, a i broj novih gradova.</s><s>Današnje iskopavanje nekoliko arheoloških lokaliteta urodilo je bogatom žetvom helenističkih, rimskih papirusa.</s><s>Oaza Fajum nastavila je prosperirati i tokom prva dva vijeka rimske vladavine, ali nakon toga je počela 
stagnirati i propadati.</s><s>Nivo vode u jezeru nastavio je opadati, što je dovelo do plitkog i relativno malog jezera u današnje vrijeme.</s>

<s>Jezero Karun je 2012. uvršteno na listu lokaliteta Ramsarske konvencije, kao važno stanište ptica selica.</s>

<s>Izvori</s>

<s>Vanjske veze</s>

<s>Lake Moeris, Egypt</s>

<s>Muhafaza Fajum
Jezera u Egiptu</s>

